Document ID: 32008R1064

KOMISIJAS REGULA (EK) Nr. 1064/2008
(2008. gada 29. oktobris),
ar kuru groza Regulu (EK) Nr. 957/2008, ar ko 2008./2009. kvotas gadā atkāpjas no Regulas (EK) Nr. 616/2007, ar kuru atver Kopienas tarifa kvotas mājputnu gaļai ar izcelsmi Brazīlijā, Taizemē un citās trešās valstīs un paredz to pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu un 148. pantu saistībā ar 4. pantu,
ņemot vērā Padomes 2007. gada 29. maija Lēmumu 2007/360/EK, lai noslēgtu nolīgumus saskaņotu protokolu veidā starp Eiropas Kopienu un Brazīlijas Federatīvo Republiku un starp Eiropas Kopienu un Taizemes Karalisti atbilstīgi 1994. gada Vispārējās vienošanās par tarifiem un tirdzniecību (VVTT 1994) XXVIII pantam par koncesiju izmaiņām, kas attiecas uz mājputnu gaļu (2), un jo īpaši tā 2. pantu,
tā kā:
(1)
Komisijas Regulā (EK) Nr. 957/2008 (3) noteikts, ka attiecībā uz Brazīlijas izcelsmes produktiem sertifikātu pieteikumu iesniegšanas periodu trešajam kvotas apakšperiodam, kurš ilgst no 2009. gada 1. janvāra līdz 31. martam, pārceļ uz 2008. gada novembra pirmajām septiņām dienām.
(2)
Ņemot vērā to, ka joprojām pastāv nenoteiktība attiecībā uz izcelsmes sertifikātu izsniegšanas nosacījumiem Brazīlijas izcelsmes produktiem, un to, ka vajadzīgs papildu laiks, lai tirgus dalībnieku labā noskaidrotu situāciju saistībā ar šiem nosacījumiem, pieteikumu iesniegšanas periods minētajam kvotas apakšperiodam attiecībā uz Brazīlijas izcelsmes produktu importu šajā posmā ir jāpārceļ vēl par mēnesi.
(3)
Tādēļ attiecīgi jāgroza Regula (EK) Nr. 957/2008.
(4)
Tā kā pieteikumu iesniegšanas periodam attiecībā uz nākamo apakšperiodu bija jāsākas 2008. gada 1. novembrī, šī regula jāpiemēro no minētās dienas.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 957/2008 1. pantu aizstāj ar šādu:
“1. pants
Atkāpjoties no Regulas (EK) Nr. 616/2007 5. panta 1. punkta, sertifikātu pieprasījumus attiecībā uz 1., 4. un 7. grupas produktiem kvotas apakšperiodam, kas sākas 2009. gada 1. janvārī, var iesniegt tikai 2008. gada decembra pirmo septiņu dienu laikā.”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2008. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 29. oktobrī

Labels: 17
5
3
18
15